Na temelju članka 110. stavka 1. i članka 111. stavka 1. Zakona o vatrogastvu („Narodne novine“  br. 125/19, 114/22 i 155/23), članka 17. stavka 1. i članka 70. i 72. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22) članka 16. i članka 18. Zakona o Hrvatskoj gorskoj službi spašavanja („Narodne novine“ broj 79/06 i 110/15) i članka 31. Statuta Općine Vrpolje („Službeni  vjesnik Brodsko-posavske županije“ br. 13/22 i 37/22 i „Službeni glasnik Općine Vrpolje“ broj 10/23, 13/25), Općinsko vijeće Općine Vrpolje na svojoj    sjednici održanoj      godine donijelo je
ODLUKA 
o I. izmjenama Programa financiranja vatrogastva i zaštite od požara, sustava civilne zaštite i spašavanja i zaštite ljudskih života iz Proračuna Općine Vrpolje 
za 2026. godinu
Članak 1.
Odlukom o I. izmjeni Programa financiranja vatrogastva i zaštite od požara, sustava civilne zaštite i spašavanja i zaštite ljudskih života iz Proračuna Općine Vrpolje za 2026. godinu mijenja se Program financiranja vatrogastva i zaštite od požara, sustava civilne zaštite i spašavanja i zaštite ljudskih života iz Proračuna Općine Vrpolje za 2026. godinu („Službeni glasnik Općine Vrpolje“ broj 13/25) (u daljnjem tekstu: Program).
Članak 2.
Članak 1. Programa mijenja se i glasi:
„Sukladno zakonskim propisima i potrebama Općine Vrpolje u Proračunu Općine Vrpolje za 2026. godinu predviđena su financijska sredstva za financiranje vatrogastva i zaštite od požara, sustava civilne zaštite i spašavanja zaštite ljudskih života u ukupnom iznosu od 46.700,00 eura i raspoređuje se kako slijedi:
· VATROGASTVO I ZAŠTITA OD POŽARA
Za program vatrogastva i zaštite od požara u Proračunu Općine Vrpolje za 2026. godinu osigurana su financijska sredstva u ukupnom iznosu od 41.000,00 eura i to za financiranje redovne djelatnosti 40.000,00 eura, a 1.000,00 eura za nabavu 3 brentače za intervencije i uvježbavanje podmladka za DVD Stari Perkovci.
Financijska sredstva za redovnu djelatnost u iznosu od 40.000,00 eura će se isplaćivati Vatrogasnoj zajednici Općine Vrpolje iz Općinskog proračuna na mjesečnoj bazi putem dvanaestina.
Vatrogasna zajednica Općine Vrpolje izvršit će raspodjelu financijskih sredstava za redovnu djelatnost prema potrebama dobrovoljnih vatrogasnih društava na području Općine Vrpolje.
· CIVILNA ZAŠTITA
Za program civilne zaštite na području Općine Vrpolje u Proračunu Općine Vrpolje za 2026. godinu osigurana su financijska sredstva u iznosu od 4.200,00 eura za izradu planova, edukacije, premije osiguranja, nabavu opreme i ostalih potreba za funkcioniranje sustava civilne zaštite.
· SPAŠAVANJE I ZAŠTITA LJUDSKIH ŽIVOTA
U Proračunu Općine Vrpolje osigurana su financijska sredstva za rad HGSS - Stanica Slavonski Brod u iznosu od 1.500,00 eura za financiranje redovite djelatnosti. Financijska sredstva će se isplatiti HGSS Stanici Slavonski Brod iz Općinskog proračuna jednokratno temeljem rješenja, a po zahtjevu HGSS-a.“
Članak 3.
Članak 2. Programa mijenja se i glasi:
„Ukupna potrebna sredstva za realizaciju Programa financiranja vatrogastva i zaštite od požara, sustava civilne zaštite i spašavanja i zaštite ljudskih života iz Proračuna Općine Vrpolje za 2026. godinu iznose 46.700,00 eura, a raspoređuju se u skladu s dinamikom ostvarenja prihoda i ovim Programom.“
Članak 4.
Ostale odredbe Programa financiranja vatrogastva i zaštite od požara, sustava civilne zaštite i spašavanja i zaštite ljudskih života iz Proračuna Općine Vrpolje za 2026. godinu ostaju neizmijenjene.
Članak 5.
Ovaj Program stupa na snagu osmog dana od dana objave u „Službenom glasniku Općine Vrpolje“, a primjenjuje se od 1. siječnja 2026. godine.

